《古松篇》
宋代·陆卿

矫矫岁寒姿，欲存天地骨。怒号气作涛，孤直髯如戟。

内有珀万年，疑是苌弘血。奇态若拿云，无心偶留月。

樵子不敢攀，得辞斧斤伐。嗟呼，委身失所恒遭刖，杞梓梗楠等榾柮。

桂煎漆割同肥腯，千古高风让薇蕨。只今秀林防摧折，藏形直宜类株橛。

鳞老成龙心似铁，庶免蚁巢与蛇穴。谁谓肯终天年赉志殁，一朝求材在仓卒，乃出任庙廊梁栋显掀揭。

作者简介：陆卿，吴郡（今江苏苏州）人（影印《诗渊》册三页一六二七）。